डॉकी

डॉकी (Dawki) भारत के मेघालय राज्य के पश्चिम जयन्तिया हिल्स ज़िले में स्थित एक बस्ती है।

विवरण 
डॉकी में उम्न्गोट नदी पर एक कर्षण सेतु बना है। इसका निर्माण १९३२ में अंग्रेजों द्वारा किया गया था। यह पश्चिम में खासी पर्वत को पूर्व में जयन्तिया पर्वत की ओर जोड़ता है। यहां कभी कभी नदी जल इतना स्वच्छ होता है कि उसमें जल की प्रतीति नहीं होती, और नाव हवा में तैरती प्रतीत होती है। यह बांग्लादेश की सीमा पर स्थित है।

डॉकी सीमा 
डॉकी एकीकृत चेक पोस्ट या डॉकी सीमा भारत-बांग्लादेश सीमा पार करने हेतु कुछ सड़क मार्गों में से एक है। यहां डॉकी-तमाबील सीमा है जिसकी बांग्लादेश पोस्ट तमाबील है। यह मेघालय के पश्चिम जयन्तिया हिल्स जिले के दक्षिणी भाग में स्थित है। यहां डॉकी आईसीपी आधारशिला (स्टोन) भी स्थित है जिसे जनवरी २०१७ में स्थापित किया गया था और यह फ़रवरी २०१८ से प्रचालन में है। इसका प्रयोग मुख्यतः बांग्लादेश को कोयला निर्यात करने हेतु किया जाता है। पीक सीजन में कुछ ५०० ट्रक यहां से प्रतिदिन सीमा पार करते हैं।  शिलांग के बड़ा बाजार से प्रतिदिन प्रातः बसें चलती हैं जो लगभग   यात्रा कर सीमा तक पहुंचती हैं। सीमा के दूसरी ओर बांग्लादेश का तमाबील बस स्टेशन यहां से  दूर है जहां से नियमित रूप से सिल्हट  दूर के लिये बस सेवा चलती है ।

इन्हें भी देखें 
 उम्न्गोट नदी
 पश्चिम जयन्तिया हिल्स ज़िला
 जीवित जड़ सेतु
 तमाबील, सिल्हट
 सिलहट जिला

बाहरी कड़ियाँ 
 डॉकी के बारे में
 डॉकी सेतु के बारे में

सन्दर्भ 

मेघालय के शहर
पश्चिम जयन्तिया हिल्स ज़िला
पश्चिम जयन्तिया हिल्स ज़िले के नगर
मेघालय में हिल स्टेशन
मेघालय में पर्यटन आकर्षण
भारत बांग्लादेश सीमा